Јункерс -{Ju}- 52, () је немачки авион са три мотора, из Другог светског рата (на подручју Југославије је имао надимак "Јулка"). Примарна намена му је била десант, транспорт живе силе и војне опреме, а секундарна, бомбардовање. Варијанта са ознаком -{Ju}- 52/3-{m}- је била најпримењенија у саставу Луфтвафеа, чије га је особље звало "Танте ју". Авион -{Ju}- 52/3-{m}- је конструисао Ернест Зиндел 1932. године, као снажнију верзију једномоторног -{Ju}- 52 из 1930. године, који је Луфтханзи служио као транспортни авион. Од самог почетка, овај једноставни авион -{Ju 52/3m}-, показао се као врло успешан, те је обустављена производња варијанте -{Ju}- 52, а наставњена је његова. У почетку је био намењен само за цивилни транспорт, али је ускоро уведен у оперативну употребу Луфтвафеа, за десант и као тешки бомбардер. Учествовао је у свим немачким ваздушно-десантним операцијама укључујући битку за Крит, а највеће губитке претрпео је током неуспелог покушаја снабдевања опкољене немачке 6. армије код Стаљинграда.